Setu neuze un istor nevez eus rummad Le Casse. Amañ e tremen an traoù er Stadoù-Unanet, er mare-mañ tamm pe damm. Ur paotr yaouank eus ar mafia a ginnig mont dan toull-bach gant ma vo e kell Soulman, hag en defe laeret 20 milion dollar de familh pell zo. Brudet eo Soulman evit bezañ lazhet an holl dud a zo bet e memes kell  egetañ…  Un aergelch plijus a zo gant al levr bannoù-treset mañ, etre eñvorennoù ar mafia er bloavezhioù 60 hag an toull-bach a-vremañ, start kenañ.  Savet eo mat an istor, ne vez ket divinet penaos ech echuo an traoù. An tresañ a seblant mont war-zu ar chomics un tamm (er penn-kentañ da skouer) ha techet e oan da soñjal ne oa ket dreist met e fin ar gont e klot mat gant an istor hag em eus kavet e oa kentoch mat an disoch!